2.Մեծ պասն վերջանում է, բայց պասը չի վերջանում։ Դրան հաջորդում է Ավագ շաբաթը, որ դարձյալ պաս է, դրա համար էլ պասը տևում է 48 օր։ Մեծ պասից հետո եկեղեցին մտնում է Ավագ շաբաթվա մեջ։ Եկեղեցիներ կան, որ այն «Սուրբ շաբաթ» կամ «Մեծ շաբաթ» են անվանում։ Կոչվում է այդպես, որովհետև այդ շաբաթ հիշվում են Տիրոջ վերջին շաբաթվա իրադարձությունները։ Եվ ամեն օր Ավետարանից հատված է կարդացվում՝ այդ օրվան նվիրված, և ժողովուրդը հրավիրվում է եկեղեցի՝ մտորելու օրվա խորհրդի մասին։ Ավագ շաբաթվա իրադարձություները Ավետարանում գրված են, և հորինված ոչինչ չկա, ու եկեղեցին էլ ջանք չի խնայում ժողովրդին հիշեցնելու Քրիստոսի անցած ճանապարհի մասին։